8 Januari

**8 Januari** nyaéta poé ka-8 dina sataun dina kalénder Gregorian, sésana 357 poé (358 dina taun kabisat).

## Kajadian 
* 1806 – Tanjung Harepan jadi koloni Inggris.
* 1815 – Perang 1812: Patempuran New Orleans: Andrew Jackson mingpin pasukan Amérika meunang ngalawan pasukan Inggris.
* 1877 – Crazy Horse jeung para prajuritna campuh dina patempuran pamungkas ngalawan Amérika Sarikat di Gunung Ajag, Téritorial Montana.
* 1889 – Herman Hollerith meunangkeun patén pikeun kalkulator kartu tusuk-na.
* 1926 – Abdul Aziz bin Saud diistrénan jadi Raja Hijaz.
* 1936 – Dekrit Kashf-e hijab diterapkeun ku Reza Shah di Iran, maréntahkeun pulisi sangkan ngudaran tiung/hijab ti awéwé mana waé di tempat umum.
* 1945 – Perang Dunia II: Pasukan Pasamakmuran Philipina nyerang pasukan Karajaan Jepang di Luzon Kalér.
* 1956 – Operasi Auca: Lima misionaris AS ditelasan ku urang Indian Huaorani di Ékuador teu lila sabada maranéhna papanggihan.
* 1972 – Tumut kana tekenan Internasional, Présidén Pakistan Zulfikar Ali Bhutto ngabébaskeun pamingpin Bengali Syéh Mujibur Rahman, nu di panjara alatan ngedéklarasikeun kamerdékaan Bangladesh.
* 1977 – Dina 37 menit tilu bom ngajelegur di Moskow, Rusia, Uni Soviét, nelasan tujuh jalma. Bom éta disangkakeun ka kelompok separatis Arménia.
* 1989 – Pasawat *British Midland 92*, Boeing 737-400, murag kana jalan tol M1 antara London - Leeds, nelasan 41 tina 126 jalma nu aya na jero kapal.
* 1996 – Hiji pasawat kargo Antonov An-32 murag kana hiji pasar nu ramé di Kinshasa, Zairé, nelasan 223 jalma di darat sarta dua ti genep kru pasawat.
* 2003 – Pasawat *Turkish Airlines 634* murag deukeut Bandara Diyarbakir, Turki, nelasan sakabéh kru katut 70 tina 75 panumpang..
* 2003 – Pasawat *Air Midwest 5481* murag di Bandara Charlotte-Douglas, Charlotte, North Carolina, nelasan 21 jalma sajeroeunna.
* 2005 – Kapal selam nuklir AS USS *San Francisco* dina kacepetean pinuh nabrak gunung sahandapeun laut, tapi bisa kénéh ngambang jeung dioméan.
* 2009 – Lini 6,1 Mw di kaléreun Kosta RIka nelasan 15 jalma sarta natuan 32 séjénna.
* 2010 – Jalma basanjata ti juru témbak Front Pangbébasan Kantong Cabinda nyerang beus nu ngangkut tim sepakbola nasional Togo nu keur di jalan rék ka Piala Afrika 2004, nelasan tilu urang.
* 2011 – Usaha panelasan ka anggota Kongrés ti Arizona, Gabrielle Giffords sarta dituluykeun ku panémbakan di Casas Adobes. Arizona ku Jared Lee Loughner, nelasan lima jalma. Giffords tatu dina sirahna tapi kasalametkeun kénéh. Loughner dicerek ku urang dinya harita kénéh.
* 2016 – Joaquín Guzmán, tukang ngiderkeun obat kakoncara, kacerek deui sabada kabur ti hiji panjara pangamanan maksimal di Méksiko.

* 2020 – Dina raraga ngawales maotna Qassem Soleimani opat poé saméméhna, Iran nyerang dua pangkalan udara militer AS di Irak ku sababaraha misil, ngakibatkeun karusakan, tapi taya korban jiwa.
* 2020 – Pasawat Ukraina, Boeing 737, murag di Téhéran, teu lila sabada ngapung. Sakabéh 176 jalma jeroeun kapal palastra.

## Nu babar 
* 1587 – Jan Pieterszoon Coen, Gupernur Jéndral Hindia Walanda (td. 1629)
* 1823 – Alfred Russel Wallace, pangjalajah, élmuwan Inggris (td. 1913)
* 1934 – Alexandra Ripley, pangarang Amérika (td. 2004)
* 1935 – Elvis Presley, panyanyi Amérika (td. 1977)
* 1942 - Junichiro Koizumi‎, Manten Perdana Mentri Jepang.
* 1942 – Stephen Hawking, élmuwan Inggris (td. 2018)
* 1947 – David Bowie, musisi Inggris (td. 2016)
* 1958 – Rey Misterio, Sr., tukang gulat Méksiko
* 1967 – R. Kelly, panyanyi R&B Amérika
* 1972 – Giuseppe Favalli, pamaén bola Italia
* 1974 – Rieke Diah Pitaloka, pamaén sinetron, anggota DPR-RI
* 1977 – Amber Benson, artis Amérika
* 1977 – Francesco Coco, pamaén bola Italia
* 1979 – Donna Agnesia, artis Indonésia
* 1979 – Marsha Timothy, artis Indonésia
* 1984 – Jeon Ji-ae, artis Koréa Kidul
* 1984 – Kim Jong Un, Pamingpin Koréa Kalér katilu
* 1986 – David Silva, pamaén bola Spanyol
* 2000 – Noah Cyrus, artis jeung panyanyi Amérika

## Nu pupus 
* 1324 - Marco Polo, pangjalajah asal Italia (l. 1254)
*1642 – Galileo Galilei, élmuwan Italia (l. 1564)
*1941 – Robert Baden Powell, Jénderal Inggris, nu ngadegkeun Pramuka (l. 1857)
*1991 – Steve Clark, gitaris Inggris (Def Leppard) (l. 1960)
*1996 – François Mitterrand, présidén Perancis ka-21 (l. 1916)
*2007 – Yvonne De Carlo, artis, panyanyi Amérika - Kanada (l. 1922)
*2011 – Elfa Secioria, musisi Indonésia (Elfa's Singers) (l. 1922)

## Poé peré / poé panginget-nginget 
## Tumbu luar